Document ID: 31996D0425

31996D0425
L 175/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 юни 1996 година
относно определяне на специалните условия, регулиращи вноса на рибни продукти и продукти от аквакултури с произход от Мавритания
(текст от значение за ЕИП)
(96/425/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. заопределяне на здравните изисквания за производството и пускането на пазара на рибни продукти (1), последно изменена с Директива 95/71/ЕО (2), и по-специално член 11 от нея,
като има предвид, че експертна група на Комисията посети Мавритания за проверка на условията, при които се произвеждат, съхраняват и изпращат в Общността рибните продукти;
като има предвид, че разпоредбите на законодателството на Мавритания в областта на здравната инспекция и контрол на рибните продукти могат да се считат за еквивалентни на определените с Директива 91/493/ЕИО;
като има предвид, че „Ministère des Pêches et de l'Économie Maritime - Centre National de Recherches Océanographiques et des Pêches - Département Valorisation et Inspection Sanitaire (MPEM-CNROP-DVIS)“, компетентният орган на Мавритания, е в състояние да извърша ефективна проверка за приложението на действащите правни норми;
като има предвид, че правилата за получаване на здравен сертификат, посочени в член 11, параграф 4, буква а) от Директива 91/493/ЕИО, трябва също така да обхващат и установяването на образец на сертификата, минималните изисквания относно езика/езиците, на които трябва да бъде съставен, и относно длъжността на лицето, което е оправомощено да го подписва;
като има предвид, че съгласно член 11, параграф 4, буква б) от Директива 91/493/ЕИО опаковките с рибни продукти следва да имат маркировка с името на третата страна и номера на одобрението на предприятието или транспортно-хладилния кораб на произход;
като има предвид, че съгласно член 11, параграф 4, буква в) от Директива 91/493/ЕИО е необходимо да бъде изготвен списък на одобрените предприятия или транспортно-хладилните кораби ; като има предвид, че списъкът трябва да се изготви на основание съобщение от страна на MPEM-CNROP-DVIS към Комисията; като има предвид, че в тази връзка е задължение на MPEM-CNROP-DVIS да провери за спазването на разпоредбите, определени за целта в член 11, параграф 4 от Директива 91/493/ЕИО;
като има предвид, че MPEM-CNROP-DVIS е предоставило официални гаранции относно спазването на правилата, определени в глава V от приложението към Директива 91/493/ЕИО и относно съблюдаването на изисквания, еквивалентни на определените с тази директива, уреждащи одобряването на предприятията и на транспортно-хладилните кораби;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
„Ministère des Pêches et de l'Économie Maritime - Centre National de Recherches Océanographiques et des Pêches - Département Valorisation et Inspection Sanitaire (MPEM-CNROP-DVIS)“ се признава за компетентния орган на Мавритания, който да извършва проверки и да удостоверява съответствието на рибните продукти с изискванията на Директива 91/493/ЕИО.
Член 2
Рибните продукти и продуктите от аквакултури с произход от Мавритания трябва да отговарят на следните условия:
1.
всяка пратка трябва да се придружава от номериран оригинал на здравен сертификат, който е надлежно попълнен, подписан, датиран и представлява един-единствен лист хартия, в съответствие с образеца, определен в приложение А;
2.
продуктите трябва да произхождат от одобрени предприятия или транспортно-хладилни кораби, списъкът на които е определен в приложение Б;
3.
всяка опаковка, с изключение на случаите със замразени рибни продукти в насипно състояние и предназначени за производство на консервирана храна, трябва да включва името „Мавритания“ и номера на одобрението на предприятието или на транспортно-хладилния кораб на произход, изписани по незаличим начин.
Член 3
1. Сертификатът, посочен в член 2, точка 1, трябва да е изготвен най-малко на един от официалните езици на държавата-членка, в която се извършва контролът.
2. Сертификатът трябва да съдържа името, длъжността и подписа на представителя на „Ministère des Pêches et de l'Économie Maritime - Centre National de Recherches Océanographiques et des Pêches - Département Valorisation et Inspection Sanitaire (MPEM-CNROP-DVIS)“ и да носи официалния печат на MPEM-CNROP-DVIS, като всички са с цвят, различен от този на другите данни в сертификата.
Член 4
Адресати на настоящото решение са държавите-членки.
Съставено в Брюксел на 28 юни 1996 година.

Labels: 0
3
18
6